रैसलमेनिया 33 के बाद से ही रॉ और स्मैकडाउन की व्यूवरशिप और रेटिंग्स में लगातार गिरावट दर्ज की गई है। गिरती व्यूवरशिप की वजह से WWE की चिंता बढ़ना लाज़मी है। व्यूवरशिप का सीधा कनेक्शन शो की स्टोरीलाइन से है। अगर शो में अच्छी स्टोरी बताई जाएगी तो फैंस उसे देखेंगे वरना शो को लगातार नुकसान उठाना पड़ेगा। इस हफ्ते रॉ की व्यूवरशिप में इजाफा देखने को मिला। WWE द्वारा पहले से ही रोंडा राउज़ी और ब्रॉक लैसनर की वापसी के बारे में घोषणा कर दी गई थी। 30 जुलाई को हुई रॉ की कुल व्यूवरशिप 2.90 मिलियन रही, जोकि पिछले हफ्ते के मुकाबले 1 लाख 20 हजार दर्शक ज्यादा थी। पिछले हफ्ते रॉ की व्यूवरशिप 2.78 मिलियन थी।